Martin Škrtel

Martin Škrtel (født 15. desember 1984) er en slovakisk fotballspiller som spiller for FK Hajskala Ráztočno. Han spiller også for Slovakias herrelandslag i fotball. Under EM-2016 var han også kaptein for landslaget.

 Bakgrunn 
Škrtel ble født i Handlová i Slovakia.

 Klubbfotball 
 Zenit St. Petersburg 
Han debuterte for Zenit St. Petersburg i den russiske cupen den 31. juli 2004, mot FC Irtysh, etter å ha signert en kontrakt med Zenit St. Petersburg som gikk ut kalenderåret 2008.

Sesongen 2004 spilte Škrtel 7 seriekamper. Sesongen etter fikk han 18 kamper i serien, 15 av disse i startoppstillingen, noe som endte med 1 mål for slovaken. Sesongen 2006 fikk Škrtel 26 kamper og 1 mål, dette året startet han samtlige av seriekampene han spilte i. Hans siste sesong (2007) endte med 23 kamper, 1 seriemål og seriemesterskap for slovaken.

Škrtel har også spilt i alt 19 kamper med Zenit i UEFA-cupen i sesongene 2004/2005, 2005/2006 og 2007/2008.

Fra januar 2005 var Škrtel lagkamerat med Erik Hagen. 23. februar 2006 var Škrtel, sammen med Hagen, med på å slå Rosenborg ut av UEFA-cupen 2005/2006 med 4-1 sammenlagt. NRK: Hagens Zenit slo ut Rosenborg, presentert 23. februar 2006

Rykter i 2007 og 2008 sa at klubber som Valencia, Tottenham Hotspur, Everton og Newcastle alle var interessert i å signere den slovakiske landslagsspilleren, men Liverpool så ut til å være favoritten blant de interesserte. Han skal ha gjennomført en medisinsk test i Liverpool 7. januar 2008 med sikte på å signere for en overgangssum på £6.5 millioner i overgangsvinduet i januar 2008. Sportinglife.com: REDS CLOSE IN ON SKRTEL DEAL, presentert 7. januar 2008 Treneren i Zenit, Dick Advocaat, roste i denne perioden Škrtel og sa at «Skrtels overgang er et stort tap for vår klubb siden Martin er en ung og talentfull spill som kan vokse profesjonelt». Eatsleepsport: Russian regret at defender deal , presentert 10. januar 2008 Lagkamerat Erik Hagen roste også Škrtel og sa: «Han er en utrolig lovende spiller. Han er veldig hodesterk, og har god fart.». Nettavisen: Liverpool-kjøp må kutte ut barnefeilene, presentert 11. januar 2008

 Liverpool 
Den 11. januar 2008 ble det klart at Škrtel var blitt Liverpool-spiller, og at han hadde signert en kontrakt på 4,5 år. Liverpool.no: Rafa glad for å ha Skrtel ombord, presentert 11. januar 2008 Škrtel ble signert for £6.5 millioner, noe som gjorde ham til den dyreste forsvarsspilleren noensinne kjøpt av Liverpool. Liverpool.no: Skrtel bekymrer seg ikke over prislappen, presentert 11. januar 2008 Škrtel blir også den første slovaken som spiller for Merseyside-laget. Etter at overgangen var et faktum sa Rafael Benitez om Škrtel, «Skrtel ligner mer på Carra enn på Daniel Agger som midtstopper. Han er god i lufta, aggressiv og kjapp» Škrtel vil spille med trøye nr 37 for Liverpool, et trøyenummer som tidligere er brukt av Jari Litmanen og Zak Whitbread.

Škrtel debuterte i seriekampen på Anfield mot Aston Villa 21. januar 2008, som endte 2-2, og hans første kamp fra start kom i FA-cupkampen mot cup-askeladden Havant and Waterlooville 26. januar 2008. Hvor han ikke spilte opp mot sitt beste, men i ettertid var han meget god i samtlige kamper, og hadde Zlatan Ibrahimovic i sin hule hånd i bortemøte mot Inter.

Škrtel fortsatte å imponere våren 2008, og startet alle kampene i Premier League, og plasserte kollega [Daniel Agger] til reservebenken. Han fortsatte med flere sterke opptredener sammen med midtstopper-kollega Jamie Carragher mot flere topplag som Manchester United, Everton FC og Olympique Marseille

Den 5. oktober 2008 ble han skadet i Liverpools 3-2 seier borte over Manchester City på City of Manchester Stadium. Martin gikk i sjokk og måtte få oksygen av redningsmannskapene. Det ble senere fastlagt at han hadde en korsbåndskade. Liverpool.no: Skrtel fryktet for karrieren , presentert 10. oktober 2008 Han kom tilbake på fotballbanen i en kamp den 28. desember 2008, som innbytter i storseieren 5-1 over Newcastle United. Liverpool.no: Newcastle - Liverpool 1-5 (1-2) , presentert 28. desember 2008

 Landslagsfotball 
I EM-kvalifiseringen for EM 2008, spilte Škrtel 8 av kampene, han skåret 3 mål, bl.a to ganger mot s i både hjemme- og bortemøtet. Nettavisen: EM-kval. gr. D Martin Skrtel - Slovakia

Han ble tatt ut i s EM-tropp til EM i Frankrike 2016.Her er alle EM-troppene

 Meritter 
FC Previdza
 Slovakisk juniormester 2001

Zenit St. Petersburg
 Russisk seriemester 2007.

 Trivia 
Martin kunne ha blitt en ishockeyspiller, men han valgte fotball, inspirert av sin fars karriere. Han har også spilt flere posisjoner på banen, både midtbane og angrep, før han valgte forsvarsspill da han var 16 år gammel. Profile at Zenit official website 

 Referanser 

 Eksterne lenker 



  Profile at Zenit official website
  Profil ved Liverpool FC official website

Kategori:Slovakiske fotballspillere
Kategori:Spillere i Fotball-VM 2010
Kategori:Spillere i Fotball-EM 2016
Kategori:Fotballspillere for FK AS Trenčín
Kategori:Fotballspillere for FK Zenit St. Petersburg
Kategori:Fotballspillere for Liverpool FC
Kategori:Fotballspillere for Fenerbahçe SK
Kategori:Fotballspillere for Atalanta BC
Kategori:Fotballspillere for İstanbul BB
Kategori:Fotballspillere for FC Spartak Trnava
Kategori:Personer fra Okres Prievidza
Kategori:Fødsler i 1984